**Ministru kabineta noteikumu projekta “Grozījums Ministru kabineta 2012.gada 11.decembra noteikumos Nr.858 “Transportlīdzekļa ekspluatācijas nodokļa un uzņēmumu vieglo transportlīdzekļu nodokļa maksāšanas kārtība””
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījums Ministru kabineta 2012.gada 11.decembra noteikumos Nr.858 “Transportlīdzekļa ekspluatācijas nodokļa un uzņēmumu vieglo transportlīdzekļu nodokļa maksāšanas kārtība”” (turpmāk – noteikumu projekts) mērķis ir nodrošināt, vienlīdzīgu pieeju pret visiem lauksaimniekiem, dodot iespēju arī atbilstīgām lauksaimniecības pakalpojumu kooperatīvajām sabiedrībām par to īpašumā, turējumā vai valdījumā esošiem seglu vilcējiem saņemt transportlīdzekļa ekspluatācijas nodokļa atvieglojumu, Ministru kabineta 2012.gada 11.decembra noteikumu Nr.858 “Transportlīdzekļa ekspluatācijas nodokļa un uzņēmumu vieglo transportlīdzekļu nodokļa maksāšanas kārtība (turpmāk – noteikumi Nr.858) 50.punktā noteikto transportlīdzekļu uzskaitījumu papildinot ar seglu vilcējiem. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir sagatavots, pamatojoties uz Transportlīdzekļa ekspluatācijas nodokļa un [uzņēmumu vieglo transportlīdzekļu nodokļa likuma](https://likumi.lv/ta/id/223536-transportlidzekla-ekspluatacijas-nodokla-un-uznemumu-vieglo-transportlidzeklu-nodokla-likums) (turpmāk – likums) 5.panta devītā daļa, 6.panta otrā daļa,7.panta sestā daļa un 9.1 panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta mērķis ir nodrošināt:1. vienlīdzīgu pieeju pret visiem lauksaimniekiem, dodot iespēju arī atbilstīgām lauksaimniecības pakalpojumu kooperatīvajām sabiedrībām par to īpašumā, turējumā vai valdījumā esošiem seglu vilcējiem saņemt transportlīdzekļa ekspluatācijas nodokļa atvieglojumu 75% apmērā no kopējā transportlīdzekļa ekspluatācijas nodokļa apmēra;
2. precizēt esošo atvieglojumu, novēršot kļūmi kravas automobiļu uzskaitījumā, kurā šobrīd nav iekļauts tāds kravas automobilis kā seglu vilcējs.

Šobrīd saskaņā ar Ministru kabineta 2012.gada 11.decembra noteikumiem Nr.858 “Transportlīdzekļu ekspluatācijas nodokļa un uzņēmumu vieglo transportlīdzekļu nodokļa maksāšanas kārtība” (turpmāk – noteikumi Nr.858) 45.1 punktu transportlīdzekļa ekspluatācijas nodokļa atvieglojumu piemēro vieglajam un kravas transportlīdzeklim tai skaitā seglu vilcējam, ja fiziskā vai juridiskā persona ir izpildījusi Transportlīdzekļu ekspluatācijas nodokļa un uzņēmumu vieglo transportlīdzekļu ekspluatācijas nodokļa likuma (turpmāk - likums) 7.panta 4.1 daļā noteiktos minimālos ieņēmumus no lauksaimniecības produkcijas ražošanas.Tomēr atbilstīgās lauksaimniecības pakalpojumu kooperatīvās sabiedrības nevar saņemt šo atbrīvojumu, jo tām nav ieņēmumi no lauksaimnieciskās ražošanas, bet ir neto apgrozījums, kas ir izskaidrojams ar to, ka atbilstīgās lauksaimniecības pakalpojumu kooperatīvās sabiedrības nenodarbojas ar lauksaimniecības produkcijas ražošanu, bet gan ar biedru saražotās lauksaimniecības produkcijas pārdošanu un pārstrādi. Atbilstīgas lauksaimniecības pakalpojumu kooperatīvās sabiedrības var saņemt transportlīdzekļu ekspluatācijas nodokļa atvieglojumu saskaņā ar likuma 7.panta ceturtajā daļā noteiktajiem minimālajiem neto apgrozījuma kritērijiem. Saskaņā ar Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likuma 7.panta ceturto daļu nodokļa atvieglojums tiek piemērots kravas automobili, piekabei un puspiekabei, kas pēc savas konstrukcijas paredzēta dažādu kravu pārvadāšanai, ja atbilstīga lauksaimniecības pakalpojumu kooperatīvā sabiedrība ir izpildījusi šajā likumā noteiktos minimālo ieņēmumu kritērijus.Līdz ar to šā brīža noteikumu redakcija ne tikai nenodrošina vienlīdzīgu pieeju pret visiem lauksaimniekiem, bet arī sašaurina likuma normu piemērošanas jomu, jo noteikumu Nr.858 50.punktā ir noteikti konkrēti transportlīdzekļu veidi, par kuriem var saņemt likuma 7.panta ceturtajā daļā noteikto atvieglojumu un šobrīd šajā uzskaitījumā nav minēti seglu vilcēji, kas pēc būtības ir klasificējams, kā kravas transportlīdzeklis, jo tā galvenais izmantošanas veids ir kravu pārvadāšana.Noteikumu projekts paredz noteikumu 50.punktā noteikto transportlīdzekļu uzskaitījumu papildināt ar seglu vilcējiem. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar Ceļu satiksmes drošības direkcijas informāciju noteikumu projekta tiesiskais regulējums skar 4 atbilstīgās lauksaimniecības pakalpojumu kooperatīvās sabiedrības, kurām kopumā ir 11 seglu vilcēji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 103 255 000 | 0 | 101 059 000 | -1 761 | 104 317 000 | -1 761 | -1 761 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 103 255 000 | 0 | 101 059 000 | -1 761 | 104 317 000 | -1 761 | -1 761 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 103 255 000 | 0 | 101 059 000 | - 1 761 | 104 317 000 | - 1 761 | - 1 761 |
| 3.1. valsts pamatbudžets | 103 255 000 | 0 | 101 059 000 | - 1 761 | 104 317 000 | - 1 761 | - 1 761 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar Ceļu satiksmes drošības direkcijas sniegto informāciju noteikumu projekta tiesiskais regulējums skar 4 atbilstīgās lauksaimniecības pakalpojumu kooperatīvās sabiedrības, kurām kopumā ir 11 seglu vilcēji.Fiskālās ietekmes aprēķins:11\*(213,43 (vidējā likme par seglu vilcēju)\*75%(TEN atvieglojums))= 1 760,80 *euro.*Līdz ar to ietekme uz valsts budžetu vērtējama kā nebūtiska |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta, ievietojot noteikumu projektu publiskai apspriešanai Zemkopības ministrijas tīmekļvietnē www.zm.gov.lv sadaļā “Sabiedriskā apspriešana” un noteikumu projekts nosūtīts Valsts kancelejai ievietošanai Ministru kabineta tīmekļvietnē www.mk.gov.lv. Noteikumu projekts 2019.gada 15.oktobrī nosūtīts saskaņošanai lauksaimnieku nevalstiskajām organizācijām. |
| 2. | Sabiedrības līdzdalība projekta izstrādē | Noteikumu projekts publiskai apspriešanai Zemkopības ministrijas tīmekļvietnē www.zm.gov.lv sadaļā “Sabiedriskā apspriešana” tika ievietots 2019.gada 1.oktobrī un Valsts kancelejas tīmekļvietnē www.mk.gov.lv 2019.gada 2.oktobrī. |
| 3. | Sabiedrības līdzdalības rezultāti | Priekšlikumi un iebildumi nav saņemti. Biedrība “Latvijas Lauksaimniecības kooperatīvu asociācija” un biedrība “Latvijas lauksaimniecības, mežsaimniecības un zivsaimniecības kamera” noteikumu projektu saskaņoja bez iebildumiem un priekšlikumiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests un Ceļu satiksmes drošības direkcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde paredzēta esošo funkciju un cilvēkresursu ietvaros.Jaunas institūcijas netiek veidotas, kā arī netiek paredzēta esošo institūciju likvidācija vai reorganizācija. |
| 3. | Cita informācija | Nav. |

 Zemkopības ministrs K.Gerhards

Karlapa 67027216

Agrita.Karlapa@zm.gov.lv